Fulga cipselo

La Fulga cipselo aŭ Fulga apodo (Cypseloides fumigatus) estas birdo el la familio de apusedoj, kiu enhavas apusojn, apusetojn, cipselojn, ktp.HBW and BirdLife International (2021) Handbook of the Birds of the World and BirdLife International digital checklist of the birds of the world. Versio 6. Disponebla ĉe:  Alirita la 7an de Aŭgusto, 2022 Ĝi troviĝas en Argentino, Paragvajo, kaj ĉefe Brazilo.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, and K. J. Zimmer. Version 24 July 2022. Species Lists of Birds for South American Countries and Territories. https://www.museum.lsu.edu/~Remsen/SACCCountryLists.htm retrieved July 24, 2022

Taksonomio kaj sistematiko
La Roĉilda cipselo (Cypseloides rothschildi), la Blankbrusta cipselo, (Cypseloides lemosi), la Nigra cipselo (C. niger), kaj la Fulga cipselo formas superspecion. Kelkaj fakuloj traktis la Roĉildan kaj la Fulgan cipselojn kiel samspeciaj.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 24a de Julio 2022. A classification of the bird species of South America. American Ornithological Society.  Alirita la 24an de Julio, 2022 La Fulga cipselo estas monotipa.

Aspekto
La Fulga cipselo estas ĉirkaŭ 15 cm longa. Maskloj pezas ĉirkaŭ 42 g kaj inoj ĉirkaŭ 41 g. Ambaŭ seksoj havas la saman plumaron. Plenkreskuloj havas brunan kapon, nigran makulon ĉirkaŭ la okulo, kaj pli helbrunajn frunton kaj vangojn. Ilia dorso estas pli malhelbruna ol la kapo. La supra flanko de ilia vosto estas bruna kaj la malsupra flanko pli grizbruna. La supra flanko de la flugilo estas plejparte nigrecbruna kaj la malsupra flanko iom pli hela. Junuloj havas iom da griza franĝo sur la korpo kaj flugiloj, sed alie estas similaj al plenkreskuloj.Hernandez, N. (2020). Sooty Swift (Cypseloides fumigatus), version 1.0. En Birds of the World (T. S. Schulenberg, Editor). Cornell Lab of Ornithology, Ithaca, NY, USA.  Alirita la 1an de Oktobro, 2022

Distribuado kaj habitato
La Fulga cipselo troviĝas ekde suda Minas Gerais en sudorienta Brazilo suden ĝis Rio Grande do Sul, orienta Paragvajo, kaj nordo de la provinco Misiones de Argentino. Ne ekzistas registroj en Bolivio malgraŭ ĝia ĉeesto tie en kelkaj taksonomiaj listoj. La Fulga cipselo estis plejparte registrita super ĉiamverdaj montaj, tropikaj kaj moderklimataj arbaroj, kaj ankaŭ en sekundaraj arbaroj, veprejoj kaj marĉoj. En alteco ĝi troviĝas inter 700 kaj 2 100 m.

Kutimaro
Migrado
La Fulga cipselo ŝajne loĝas tutjare tra sia tuta teritorio.

Manĝado
Kiel ĉiuj apusoj, la Fulga cipselo estas aera insektomanĝanto, sed neniu detalojpri ĝia dieto estas konata.

Reproduktado
La reprodukta sezono de la Fulga cipselo iom varias tra ĝia teritorio, sed ĝenerale estas inter oktobro kaj februaro. Ĝi faras tasforman aŭ lunarkan neston el musko, filikoj, folioj, ŝtonetoj kaj koto sur rokfaco. Plej multaj nestoj estas sur klifaj kornicoj, sed kelkaj estas sur la vertikala flanko mem. Plej multaj estas tre proksime al akvofaloj kaj eĉ malantaŭ ili. Ĝi demetas unuopan ovon. La kovoperiodo kaj tempo ĝis elnestiĝo ne estas konataj.

Voĉo
La flugkrioj de la Fulga cipselo estas priskribitaj kiel "rapida, rasla ti-i-i-i-a-a-a, same kiel tiju-tiju kaj malforta sip aŭ sip-sip."

Statuso
La IUCN taksis la fulgan apuson kiel Malplej Zorgigan. Ĝi havas grandan teritorion, sed ĝia populacio ne estas konata kaj supozeble malpliiĝas. Neniu tuja minaco estis identigita.

Referencoj

 Eksteraj ligiloj 

kategorio:Apusedoj
kategorio:Birdoj de Sudameriko
kategorio:Birdoj de Brazilo